
ประกาศองค์การบริหารส่วนตำบลเคียนซา
  เรื่อง   การจัดตั้งสภาเด็กและเยาวชนตำบลเคียนซา
********************

                      เพื่อให้การดำเนินการจัดตั้งสภาเด็กและเยาวชนตำบลเคียนซา   เป็นไปอย่างมีประสิทธิภาพ   และมีประสิทธิผล   โดยสอดคล้องกับนโยบายหลักของรัฐบาลและภารกิจตามอำนาจหน้าที่ขององค์กรปกครองส่วนท้องถิ่น   ที่ได้กำหนดให้มีการจัดตั้งสภาเด็กและเยาวชนอำเภอ   สภาเด็กและเยาวชนจังหวัด   สภาเด็กและเยาวชนกรุงเทพมหานคร   และสภาเด็กและเยาวชนแห่งประเทศไทย   เพื่อเป็นศูนย์กลางการเรียนรู้ด้านวิชาการและกิจกรรมเกี่ยวกับการศึกษา   กีฬาและวัฒนธรรมในท้องถิ่นของเด็กและเยาวชน   โดยจัดกิจกรรมต่าง   ๆ   เกี่ยวกับการส่งเสริมและพัฒนาเด็กและเยาวชนในท้องถิ่นให้มีความรู้ ความสามารถ   องค์การบริหารส่วนตำบลเคียนซาได้เล็งเห็นถึงความสำคัญของการจัดตั้งสภาเด็กและเยาวชนตำบลเคียนซา   เพื่อก่อให้เกิดการการพัฒนาตนเองทั้งทางด้านร่างกาย   จิตใจ   อารมณ์    และสติปัญญาอาศัยอำนาจตามพระราชบัญญัติส่งเสริมการพัฒนาเด็กและเยาวชนแห่งชาติ   พ.ศ.   2550   องค์การบริหารส่วนตำบลเคียนซา   จึงได้จัดตั้งสภาเด็กและเยาวชนตำบลเคียนซาขึ้น   ณ   ที่ทำการองค์การบริหารส่วนตำบลเคียนซา   ตั้งอยู่เลขที่   ๙๙   หมู่ที่   ๗   ตำบลเคียนซา   อำเภอเคียนซา   จังหวัดสุราษฎร์ธานี   มีชื่อว่า   “  สภาเด็กและเยาวชนตำบลเคียนซา  ”   โดยมีวัตถุประสงค์   ดังนี้
                      ๑.  เพื่อให้การพัฒนาเด็กและเยาวชนเป็นระบบและเป็นรูปธรรมมากขึ้น
                      ๒.  เพื่อให้สภาเด็กและเยาวชนตำบลเป็นแกนนำในการจัดทำกิจกรรมต่าง  ๆ
                      ๓.  เพื่อให้เด็กและเยาวชน    ได้มีโอกาสแสดงความคิดเห็น   และมีข้อเสนอแนะต่าง   ๆ
                      จึงประกาศมาให้ทราบโดยทั่วกัน
ประกาศ   ณ   วันที่   29   เดือน   ตุลาคม   พ.ศ.   255๖
                   (  ลงชื่อ  )        พัฒนศักดิ์   วงศ์เจริญ  
       (  นายพัฒนศักดิ์   วงศ์เจริญ  )
        นายกองค์การบริหารส่วนตำบลเคียนซา

